Леонид Маевский

Леонид Маевский — 1960-жылы 6-сентябрда Орусиянын Рубцовск шаарында төрөлгөн. 1982-жылы Аскер-деңиздик училищесин аяктаган. СССРдин аскер-деңиз флотунда аскердик милдетин өтөгөн.
Өмүр баяны
Эмгек жолу:

1987-жылы дивизиянын үчүнчү даражадагы капитаны наамы ыйгарылган; 
1993 – 1996 — Казакстандын байланыш министрлигинин алдындагы "Промтелерадио" ишканасын башкарган. "Хабар" улуттук телеканалынын эфирге чыгышына салым кошкондордун бири;
1997 — "Общероссийское" радиосунун директорунун орун басары, "Русский канал — всемирного русского телевидения" каналынын директорунун орун басары;
1998 – 1999 — "Новые технологии. XXI век" телекомпаниясынын директору;
2000 – 2003 — КПРФ партиясынан Мамлекеттик Думанын депутаты;
2004 – 2008 — LV Finance компаниясынын жетекчиси;
Андан соң ал Россия, КМШ мамлекеттеринде телекоммуникациялык долбоорлор менен иштеген. Эл аралык операторлордун арты менен спутник аркылуу жогорку ылдамдыктагы инетернет таратуу боюнча долбоорлорду ишке ашырып келген. 

2016-жылдын февраль айында УКМКга кайрылып, "Ата Мекен" фракциясынын лидери Өмүрбек Текебаев ага MegaCom ишканасынын акциясын берем деп 1 миллион доллар алгандыгын айткан. Андан кийин депутатка карата кылмыш иши козголуп, ал УКМК тарабынан камакка алынган.